**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj: 07-11-5-6124/20**

Bosanska Krupa, 23.10.2020.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova, s provedenom e-aukcijom-radovi na izgradnji javne rasvjete u Ivanjskoj, općina Bosanska Krupa, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **Doo „MIG ELEKTRO“ Mrkonjić Grad**, u predmetu nabavke radova: Radovi na izgradnji javne rasvjete u Ivanjskoj, općina Bosanska Krupa, sa cijenom u ukupnom iznosu od **13.834,08 KM,**  **sa uračunatim PDV-om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama i ovlaštenje nadležnog Ministarstva, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na izgradnji javne rasvjete u Ivanjskoj, općina Bosanska Krupa .

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-6124/20 od 25.09.2020. godine. Javna nabavka je provedena putem otvorenog postupka s namjerom provođenja e-aukcije– Radovi na izgradnji javne rasvjete u Ivanjskoj, općina Bosanska Krupa. Obavještenje o nabavci broj: 1272-1-3-119-3-90/20 od 25.09.2020. godine - objavljeno na portalu JN (TD preuzelo ukupno 15 ponuđača) i Općinskoj web stranici i u Službenom glavniku BiH, broj: 61/20 od 2.10.2020. godine.

Po objavljenom obavještenju rok za prijem ponuda je bio 16.10.2020. godine do 12,00 sati. Do označenog roka za prijem ponuda na protokol Ugovornog organa pristigle su dvije ponude, a što je vidljivo iz tabelarnog pregleda dostavljenog od strane službenika koja radi na protokolu ugovornog organa i to ponude :

1. **“ELMEX” d.o.o., Ljubuški**, broj protokola: 07-11-5-6124-2/20, dana 16.10.2020. godine u 9:20 sati i
2. **“MIG ELEKTRO” d.o.o., Mrkonjić Grad**, broj protokola: 07-11-5-6124-3/20, dana 16.10.2020. godine u 10:45 sati

Komisija za provođenje postupka javne nabavke je u skladu sa tenderskom dokumentacijom dana 16.10.2020. godine u 13,30 sati izvršila javno otvaranje ponuda i na zapisnik konstatovala:

1. **Ponuđač “ELMEX” d.o.o., Ljubuški,** dostavljena ponuda uredno zapakovana i bez vidnih oštećenja, ponudio je:

cijena ponude: **11.915,00** **KM bez PDV**,

iznos PDV: **2.025,55 KM** **PDV**

ukupna cijena ponude: **13.940,55** **KM sa PDV- om,**

Nema popusta.

1. **Ponuđač “MIG ELEKTRO” d.o.o., Mrkonjić Grad,** dostavljena ponuda uredno zapakovana i bez vidnih oštećenja, ponudio je:

cijena ponude: **12.130,00 KM bez PDV**,

iznos PDV:  **2.062,10 KM** **PDV**

ukupna cijena ponude: **14.192,10 KM sa PDV- om,**

Nema popusta.

Nakon izvršene evaluacije dostavljenih ponuda i provjere formalno pravnih uslova traženih u tenderskoj dokumentaciji Komisija je na zapisnik konstatovala da su ponude oba ponuđača potpune i zadovoljavaju uslove tenderske dokumentacije.

Nakon računske provjere zadovoljavajućih ponuda kod ponuđača “ELMEX” d.o.o., Ljubuški konstatovana je računska greška, pa je Komisija predložila Ugovornom organu da se ponuđaču “ELMEX” d.o.o., Ljubuški uputi zahtjev za ispravku računske greške, te da se, ukoliko prihvati, zakaže e-aukcija**.** Ugovorni organ je uputio ponuđaču zahtjev za prihvat ispravke računske greške u ponudi i isti je dostavio saglasnost za traženu ispravku.

Provođenje e-aukcije je zakazano za dan 22.10.2020. godine u 13:00 h. u trajanju od 10 minuta. Na osnovu izvještaja o toku i završetku e-aukcije utvrđeno je se da je ista trajala od 13:00 h do 13:16 h.

Nakon uspješno okončane e-aukcije Komisija za provođenje postupka javne nabavke je ponovo zasjedala dana 23.10.2020. godine u 8:00 h i razmatrala izvještaj o toku i završetku e-aukcije, te na zapisnik konstatovala da je konačna rang lista ponuđača koji su učestvovali u E-aukciji je slijedeća:

1. **d.o.o. „ MIG ELEKTRO“ Mrkonjić Grad** konačna cijena ponude iznosi **11.824,00 KM bez PDV-a**, pa ukupna cijena ponude iznosi **13.834,08 KM sa PDV-om**, (početna cijena ponude umanjena za 2,52 %)
2. **d.o.o. „ELMEX“ Ljubuški** konačna cijena ponude iznosi **11.837,00 KM bez PDV-a**, pa ukupna cijena ponude iznosi **13.849,29 KM sa PDV-om** (početna cijena ponude umanjena za 1,48 %)

Komisija je konstatovala da je procijenjena vrijednost radova na izgradnji javne rasvjete u Ivanjskoj, općina Bosanska Krupa iznosi 11.917,50 KM bez PDV-a, odnosno 13.943,48 KM sa PDV-om.

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude u okviru procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **d.o.o. „ MIG ELEKTRO“ Mrkonjić Grad** i zaključi Ugovor.

S obzirom da je kriterij za dodjelu Ugovora „najniža cijena tehnički zadovoljavajuće ponude“ , da je **d.o.o. „ MIG ELEKTRO“ Mrkonjić Grad** prvorangirani ponuđač uspješno okončane e-aukcije, i da je cijena ponude u okviru procjenjene vrijednosti predmetne nabavke, Ugovorni organ donio je Odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**OPĆINSKI NAČELNIK**

Dostavljeno: Armin Halitović, dipl. ecc

1. d.o.o. „ MIG ELEKTRO“ Mrkonjić Grad
2. d.o.o. „ELMEX“ Ljubuški
3. U spis
4. a/a